
Për miratimin e listës së materialeve dhe të pajisjeve sportive, që do të përjashtohen nga detyrimet doganore dhe procedurat e përjashtimit

Në mbështetje të nenit 100 të Kushtetutës dhe të pikës 6 të nenit 7 të ligjit nr.9376, datë 21.4.2005 “Për sportin”, me propozimin e Ministrit të Turizmit, Kulturës, Rinisë dhe Sporteve, Këshilli i Ministrave

Vendosi:

1. Miratimin e listës së materialeve dhe të pajisjeve sportive, që do të përjashtohen nga detyrimet doganore, në kuadër të bashkëpunimit me institucionet sportive ndërkombëtare, sipas aneksit 1, që i bashkëlidhet këtij vendimi.
2. Ministria e Turizmit, Kulturës, Rinisë dhe Sporteve, rast pas rasti, me marrjen e kërkesës nga organizatat sportive, për importimin e mallrave të listuara në aneksin 1, i paraqet Drejtorisë së Përgjithshme të Doganave, përpara importimit të tyre, kërkesën për përjashtim nga detyrimet doganore.

Kërkesa shoqërohet me:
a) kopje të marrëveshjes së bashkëpunimit ndërmjet organizatës sportive shqiptare dhe institucionit sportiv ndërkombëtar, nëse ka një të tillë, dhe kopje të projektit të bashkëpunimit, kur është e mundur;
b) aktin e dhurimit a çdo vërtetim zyrtar, përmes së cilit provohet donacioni nga një institucion sportiv ndërkombëtar për të gjitha materialet dhe pajisjet sportive që përjashtohen, sipas aneksit 1;
c) listën e hollësishme të materialeve, të shoqëruar me vlerën e tyre tregtare apo me faturën tregtare, kur kjo e fundit është e mundur.
3. Ngarkohet Ministria e Turizmit, Kulturës, Rinisë dhe Sportive të kontrollojë procedurat e shpërndarjes së materialeve, që kanë përfituar përjashtim nga detyrimet doganore, sipas dokumentacionit të dorëzuar nga organizatat sportive.
4. Ngarkohen Ministria e Turizmit, Kulturës, Rinisë dhe Sporteve dhe Drejtoria e Përgjithshme e Doganave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha


Aneksi 1
Lista e materialeve dhe  E artikujve sportivë që do të përjashtohen 
nga detyrimet doganore

I. FEDERATA SHQIPTARE E ATLETIKËS
1. Pengesa për garat 110 m, 400 m dhe 3000 m
2. Disqe për hedhje
3. Gjyle për hedhje në peshat e ndryshme
4. Çekiç  për hedhje në pesha të ndryshme
5. Shtiza për hedhje në pesha të ndryshme
6. Pedana kërcimesh së gjati e trehapsh
7. Shtrat kërcimi me shkop
8. Steka kërcimesh së larti dhe me shkop
9. Shkopa kërcimi me shkop
10. Mbajtëse steke për kërcimet
11. Kronometra
12. Shkopa stafete
13. Blloqe starti
14. Pistoletë starti
15. Kapsolla për pistoletë e startit
16. Dyshekë për kërcimin së larti dhe atë me shkop
17. Tapet sintetik tartan pllakë ose lëndë e parë për shtrimin e pistës së atletikës
18. Ngjitës për tapetin sintetik tartanin
19. Bojë për të bërë vizimet e pistës
20. Tuta sporti (pambuku, sintetike dhe fëshfëshe)
21. Materiale uniforma paraqitje; kanatjere, mbathje për femra dhe meshkuj, bluza, çorape, garë, këpucë me thumba, atlete
22. Vegla force
23. Boshte dhe rrota shtange
24. Rripa shtange
25. Kombinat force
26. Pedana force
27. Shtrat force
28. Mobilje për dhomat e zhveshjes së sportistëve
29. Kupa sporti
30. Medalje shpërblimi
31. Fotofinish elektronik
32. Tabela për dhënie të rezultateve
33. Kompjuter elektronik për regjistrimin e atleteve në fotofinish
34. Qendër zëri
35. Saunë për rehabilitim
36. Banjo turke për rehabilitim
37. Medikamente mjekësore për ndihmë të shpejtë
38. Fasho llastiku
39. Gjujza llastiku
40. Kaviljere llastiku
41. Telekamër për të regjistruar garat për efekt shkencor medodik
42. Aparat fotografik
43. Faks
44. Fotokopje
45. Veturë për federatën për të shkuar në të gjitha rrethet për inspektimin e klubeve
46. Pistë vrapimi elektronike
47. Biliçkletë elektronike për stërvitje
48. Step elektronik për stërvitje
49. Kuba për të kryer ushtrime pliometrike
II. FEDERATA SHQIPTARE E ALPINIZMIT
1. Litar alpin
2. Rrip sigurimi
3. Çelësa sigurie
4. Kazma alpine
5. Kthetra
6. Çanta shpine
7. Shalur
8. Çadra alpine
9. Pajisje të murit alpin
10. Dyshek alpin
11. Mur alpin i montueshëm dhe i çmontueshëm me bazë punime druri dhe plastike
III. FEDERATA SHQIPTARE E BOKSIT
1. Ring dhe aksesorët e tij (litarë, tuba metalikë, tapete, shkallë, jastëkë sfungjeri, tuba plastikë)
2. Thasë lëkure për stërvitje boksi të modele dhe përmasave të ndryshme
3. Dardha boksi prej lëkure për stërvitje vetjake
4. Llapeta boksi prej lëkure për stërvitje vetjake
5. Doreza boksi të tipeve të ndryshme për ndeshje dhe stërvitje sipas standardeve për mosha të ndryshme
6. Kokore mbrojtëse sipas standardeve për ndeshje dhe stërvitje
7. Mbrojtëse të organeve gjenitale
8. Gomina për mbrojtjen e dhëmbëve
9. Komplet për palestër force të standardit tip, si dhe pajisje speciale për boksin
10. Uniforma sportive (mbathje, kanatjere, tuta etj.)
11. Bandazhe të standardit tip për mbrojtjen e duarve
12. Dyshekë muri për stërvitje
13. Literaturë të ndryshme për boksin (teknikë metodike dhe organizative)



IV. FEDERATA SHQIPTARE E BASKETBOLLIT
1. Tabela basketbolli
2. Mbajtëse tabelash basketbolli
3. Kosha basketbolli
4. Tabela elektronike basketbolli
5. Mbajtëse të 24”
6. Kronometra loje joelektronike
V. FEDERATA SHQIPTARE E ÇIKLIZMIT
1. Makina tip furgon, shoqëruese për ekipin kombëtar
2.2 Motorçikleta
3. Biçikleta profesionale
4. Pjesë këmbimi për biçikletat
5. Uniforma sportive të ekipit kombëtar
VI. FEDERATA SHQIPTARE E DANCIT SPORTIV
1. Kostume latine për femra dhe meshkuj
2. Kostume standarde për meshkuj dhe femra
3. Kostume latine për meshkuj e femra për formacione latine standarde
4. Metrazhe të tipit zharse, strec, tyl dhe terital
5. Këpucë standarde dhe latine për femra dhe meshkuj
6. Aksesorë të ndryshëm, si çanta sportive, kostume trajnimi, kravata, sipas manualeve të veshjeve të njohura nga IDSF (Federata Ndërkombëtare e Dancit Sportiv)
7. Sistem fonie, bopkse, mikrofonë, amplifikatorë
8. Parket druri për mjedise sportive;
9. CD me muzikë specifike të miratuara nga IDSF;
10. Sistem special ndriçimi
VII. FEDERATA SHQIPTARE E FUTBOLLIT
1. Tapet bari natyral
2. Impiante vaditëse
3. Makineri mirëmbajtjeje të fushave me aksesorët
4. Sisteme ndriçimi të stadiumeve
5. Tabelë elektronike
6. Ndenjëse plastike për spektatorët në stadium
7. Tapet bari artificial me aksesorët për instalimin e tij
8. Makineri mirëmbajtjeje për fusha me bar artificial
9. Kostum sportiv
10. Bluza
11. Mbathje
12. Geta
13. Çorape
14. Kapele
15. Kapuç
16. Doreza
17. Jelekë
18. Këpucë sportive
19. Çanta sportive
20. Çanta për mjekët sportivë
21. Topa
22. Materiale didaktike stërvitore
23. Libra CD ose videokaseta me materiale didaktike dhe shkencore
24. Kompjutera
25. Aparate projektimi


VIII. FEDERATA SHQIPTARE E GJIMNASTIKËS
1. Tapet gjimnastikor për gjimnastikën ritmike dhe artistike me bazament druri
2. Dyshek sfungjeri për stërvitje dhe gare
3. Paralele e shkallëzuar
4. Unaza
5. Hekur gjimnastikor
6. Tra ekuilibri
7. Kalë me doreza
8. Pedanë rrafëse
9. Pajisje gare për gjimastikën ritmike (fjongo, topa, rrathë, birila)
10 .Pjesë ndërrimi të veglave gjimnastikore
11. Manuale dhe pajisje didaktike për trajnerë dhe gjyqtarë të gjimnastikës
12. Tapet për vrapimin e gjimnastëve gjatë garës (rrugë vrapimi)
IX. FEDERATA SHQIPTARE E HENBOLLIT
1. Topa
2. Shënues pikësh-gjyqtarie
3. Rrjeta
4. Porta
5. Veshje dhe uniforma sportive-tuta komplet
6. Këpucë
7. Orë elektronike
8. Kronometër, bilbila, pompa
9. Manuale, literaturë
10. Kartona me ngjyrë për gjyqtarinë
X. FEDERATA SHQIPTARE E KARATESË
1. Tatami (tapet)
2. Tabela elektronike (matës për mbajtjen e kohës së ndeshjeve, pushimet, pikët etj.)
3. Kimono (uniforma e plotë e garës-xhaketë, pantallona dhe rrip)
4. Doreza për ndeshje
XI. FEDERATA SHQIPTARE E SPORTEVE ME KUAJ
1. Pengesa për garën me pengesa
2. Mjete transporti rimorkioç për transportimin e kuajve
3. Ushqime të ndryshme për kuaj
4. Shala, mbulesa, frerë, kapisra dhe aksesorë të ndryshëm për mbathjen e kuajve
5. Vegla të ndryshme për mbathjen e kuajve, patkoj, graso, krehër, brusha etj.
6. Komplete sportive për kalorësit pjesëmarrës në garë (çizme, kapele, kostum, dorashka, kamxhikë etj.)
7. Pajisje të ndryshme për mjekimin e kuajve
8. Pajisje të ndryshme për stërvitjen e kuajve
XII. FEDERATA SHQIPTARE E MUNDJES
1. Tapete mundjeje prej sfungjeri
2. Orë (shënues pikësh) elektronike
3. Peshore elektronike
4. Veshje sportive (kostume mundjeje dhe këpucë sportive mundjeje)
5. Vegla force
XIII.  FEDERATA SHQIPTARE E NOTIT
1. Aparatura elektronike për matjen e kohës së garave dhe aksesorët e tyre
2. Linjat ndarëse të korsive të pishinës dhe aksesorët e saj
3. Pajisje sportive ndihmëse për stërvitjen e notarëve
4. Kronometra
5. Uniforma sportive (uniforma prezantimi, uniforma për garë)


XIV. FEDERATA SHQIPTARE E QITJES
1. Pushkë sportive – kalibri 5.6 mm
2. Pushkë sportive me ajër- kalibri 4.5 mm
3. Pistoleta sportive – kalibri 5.6 mm
4. Pistoleta sportive me ajër – kalibri 4.5 mm
5. Fishekë sportivë - kalibri 5.6 mm
6. Saçme sportive – kalibri 4.5 mm
7. Veshje speciale (xhupa, pantallona e këpucë)
XV. FEDERATA SHQIPTARE E PESHËNGRITJES
1. Kompjuter për pasqyrimin e rezultateve teknike të garave
2. Tabela elektronike për shfaqjen e rezultateve teknike të garës
3. Boshtet klasike të peshëngritjes
4. Disqe klasike të peshëngritjes me madhësi 50, 25, 20, 15, 10, 5, 2.2, 1 dhe 0.5 kg
5. Pedana (stërvitore dhe të garës)
6. Pajisje të ndryshme sportive për sallat stërvitore (shkallë suedeze, kaluç, kutia, mbajtëse të disqeve të shtangës, litarë të ndryshëm kërcimi)
7. Veshje të ndryshme sportive (kostum sportiv, bluzë dhe pajisje të peshëngritësit,  si rrip mesi, bandazhe të ndryshme për kyçet e duarve dhe te gjunjët, këpucë)
8. Vitamina dhe substanca të tjera ushqimore, të cilat përfshihen në dietën e peshëngritësit, të miratuara nga Federata Ndërkombëtare e Peshëngritjes, që nuk janë të përfshira në listën antidoping.
XVI. FEDERATA SHQIPTARE E PINGPONGUT
1. Tavolina pingpongu
2. Raketa
3. Topa
4. Shënues pikësh gjyqtarie
5. Rrjeta
6. Parapeta
7. Faqe rraketash
8. Uniforma sportive – tuta komplet
9. Këpucë pingpongu
10. Veshje- bluzë, të mbathura
11. Tavolinë gjyqtarie
12. Ngjitëse faqesh rrakete
13. Kronometër
14. Manule pp
15. Kartona me ngjyra për gjyqtarët
XVII. FEDERATA SHQIPTARE E RADIOAMATORIZMIT
1. Radiostacione 100 W
2. Ushqyes
3. Grup antenash
XVIII. FEDERATA SHQIPTARE E VOLEJBOLLIT
1. Aparatura elektronike në shërbim të volejbollit
2. Pajisje volejbolli (shtylla, rrjeta, antena)
3. Topa volejbolli dhe beach-volley
4. Uniforma sportive-komplete (çanta sportive, tuta sportive këpucë sportive, mbathje, gjunjëza).
5. Mjete didaktike për stërvitjen e volejbollit
XIX. FEDERATA SHQIPTARE E SKIVE
1. Komplet skish
2. Porta
3. Veshje sportive skish
4. Lift-stërvitor skish
XX. FEDERATA SHQIPTARE E TAEKWONDOS
1. TATAM-tapet për ndeshje me përmasa 12x12
2. Matës elektronikë pikëzimi
3. DOBOKE-xhaketë, pantallona dhe rrip
4. Mjete ndihmëse (stërvitore), si pistë vrapimi, thasë dhe llapeta
5. Komplete për ndeshje (mbrojtëse trupi, mbrojtëse koke-kokore, mbrojtëse gjenitale për meshkuj dhe femra, mbrojtëse e parakrahëve, mbrojtëse kërciri)
XXI.FEDERATA SHQIPTARE E XHUDOS
1. Tatami (tapet)
2. Tabelë elektronike (matës për mbajtjen e kohës së ndeshjeve, pushimeve, pikët etj.)
3. Kimono (veshje për ndeshje-xhaketa, pantallona, rrip)


